Peter Pellegrini

Peter Pellegrini es un politico de Slovakia. Il nascet li 6-im de septembre 1975 in Banská Bystrica e esset inter li 22-im de marte 2018 e li 21-im de marte 2020 li prim-ministre de Slovakia. Desde li 15-im de junio 2024 Peter Pellegrini es li presidente de Slovakia.

Pellegrini esset membre del populist-socialdemocratic partise Smer til li annu 2020. In li annu 2020 Peter Pellegrini fundat li socialdemocratic partise HLAS e devenit li presidente de ti partise. Peter Pellegrini esset inter li 25-im de octobre 2023 e 7-im de april 2024 presidente del parlament de Slovakia.

Personal e professional vive
Peter Pellegrini es del italian origine. Il studiat economie in li Technical Universitá de Košice. Pos to il laborat quam economico.

Political cariera
 2006 Peter Pellegrini es electet in li parlament de Slovakia por li partise Smer.
 2006-2010 Vice-ministre por investitiones.
 2012-2014 Secretario del state por financies.
 2016 Pellegrini devenit vice-prim-ministre por investitiones.
 2018 Peter Pellegrini devenit li 22-im de marte 2018 prim-ministre de Slovakia pos li demission de Robert Fico.
 2019 Peter Pellegrini anc prendet li oficie del ministre por sanitá.
 2018-2020 Pellegrini esset prim-ministre de Slovakia inter li 22-im de marte 2018 e li 21-im de marte 2020.
 2020 Peter Pellegrini forlasset li partise Smer e fundat li partise HLAS e devenit presidente de ti nov partise.
 2023-2024  Peter Pellegrini devenit ye li 25-im de octobre 2023 presidente del parlament de Slovakia e restat in ti oficie til li 7-im de april 2024.
 2024 Peter Pellegrini candidat por li oficie del presidente de Slovakia e ganiat in li duesim rond con 53,1 percentes contra Ivan Korčok, qui recivet in li duesim rond 46,9 percentes. In li unesim rond Pellegrini hat recivet 37,0 percentes e esset detra Ivan Korčok, qui hat recivet 42,5 percentes. Peter Pellegrini devenit oficialmen ye li 15-im de junio 2024 presidente de Slovakia.

Categorie: Slovakia